Aum 16.xa0März 1809 is de Theresia Kandl zwegn an Gattnmoad aufghäng wuan. Wia de daumålichn Bericht mitteut haum, wo des a recht a fesche junge Frau aus Atzgersduaf. Sie håt aum 30.xa0Oktoba 1808 den Fragner (Händla) Matthias Kandl gheiratt, owa scho nåch 14xa0Täg mit eahm fest gstrittn. De Theresia håt drum beschlossn, iahn Mau zum umbringa und zu iahn ehemålichn Gspusi zruck zum gehn. Sie håt den Schlåfantn mit ana Håckn daschlågn, eahm s bluadiche Gwaund auszogn und de Leich in ana Buttn (Trågkuab) so weit wias gaunga is wegtrågn. Aus Dummheit oda Geiz håts owa de Klada und des bluadiche Bettzeich bhoitn, drum iss gschwind dawischt und zum Aufhänga vauateut wuan. Weu des de easchte in Wean aufghängte Frau woa, dazua no jung und fesch, san tausende von Schaulustiche zuar Exekuteaun kumma. De Kandlkapöin in Atzgersduaf in da Breitenfurter Stråßn erinnat no jetztn aun des Vabrechn.